Neokonservatizm
Neokonservatizm (ingliz tilidan „neoconservatism“) — AQSHda dushman rejimlarini magʻlub etish va demokratiyani oʻrnatish uchun mamlakatning iqtisodiy va harbiy kuchidan foydalanishni qoʻllab-quvvatlovchi AQSHdagi konservativ siyosatchilarning mafkurasi. Demokratik partiya Vyetnam urushiga nisbatan norozilik bildirgan. Partiya tarkibidagi baʼzi demokratlar esa norozilikka qoʻshilishmagan. Shuningdek, ular „Buyuk Jamiyat“ nomli ijtimoiy dasturga shubha bilan qarashgan. Oqibatda esa, 1970 yillarning boshlarida neokonservatizm yoʻnalishi paydo boʻlgan. Neokonservatorlar odatda erkin bozor tamoyili tarafdorlari boʻlsalar-da, ular boshqa siyosiy yoʻnalish vakillariga qaraganda hukumatning jamiyatga aralashuviga, ayniqsa, soliqlarni oshirishga kamroq eʼtiroz bildiradilar.